Εξέγερση προκάλεσε ο θάνατος 35χρονης κρατούμενης

Eξέγερση σημειώθηκε σε πτέρυγες των φυλακών Ελαιώνα Θήβας, μετά από το θάνατο 35χρονης κρατούμενης για την οποία συγκρατούμενές της κατήγγειλαν ότι είχε όλα τα συμπτώματα κορoνοϊού.

Σύμφωνα με όσα αναφέρει η δημοσιογράφος Μαρία Μπενέα στο dikografies.blogspot.com, η κατηγορούμενη για υποθέσεις τρομοκρατίας, Πόλα Ρούπα, που κρατείται στη Γ' πτέρυγα των Φυλακών Ελαιώνα Θήβας κατήγγειλε ότι, πριν από περίπου ένα μήνα πέθανε κι άλλη γυναίκα εκεί και τόνισε: «Παρά τις υποσχέσεις, για αποσυμφόρηση των φυλακών,λόγω της πανδημίας του κορονοϊού, τίποτα δεν έχει γίνει ακόμη. Tα νοσοκομεία δεν δέχονται ασθενείς από τις φυλακές, γιατρός δεν υπάρχει στη Θήβα. Θα έπρεπε να έχουν αποφυλακιστεί οι ευπαθείς ομάδες. Φυλακισμένες είμαστε. Όχι θανατοποινίτισες».

Διαβάστε Επίσης:

